 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 16 Φεβρουαρίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Θετικά μηνύματα από την Ιταλική Τουριστική Αγορά για την Κω- Συνεργασία Δήμου Κω και Περιφέρειας στην Έκθεση του Μιλάνου.”

Με ιδιαίτερη επιτυχία και απόλυτα θετικά μηνύματα για την Κω έκλεισε η Διεθνής Τουριστική Έκθεση ΒΙΤ 2017 στο Μιλάνο της Ιταλίας.

Επιβεβαιώθηκε η ανοδική πορεία και δυναμική της Κω στην Ιταλική Τουριστική Αγορά, κάτι που θα επιβεβαιωθεί από τις κρατήσεις.

Η Κως συμμετείχε στο Περίπτερο της Περιφέρειας Νοτίου Αιγαίου στα πλαίσια της συνεργασίας των δύο βαθμών αυτοδιοίκησης για την τουριστική προβολή.

Το Δήμο Κω εκπροσώπησε ο Εντεταλμένος Δημοτικός Σύμβουλος Διεθνών Σχέσεων κ. Νίκος Κανταρτζής που είχε σειρά επαφών με tour operators και δημοσιογράφους που ασχολούνται με τον τομέα του τουρισμού στα Ιταλικά ΜΜΕ.

**Γραφείο Τύπου Δήμου Κω**